Mažeikių kultūros centras

EUGENIJUS CHREBTOVAS RETRO
2024-03-15 19:00 (Europe/Vilnius)
Visai neseniai Vilniaus rotušėje publikai pristatyta dainininko Eugenijaus Chrebtovo programa SINATRA sulaukė didžiulio susižavėjimo ir gausybės teigiamų įvertinimų. Visi, norintys savo vakarą praleisti ypatingai, puikios muzikos apsuptyje su nuostabiais atlikėjais, kviečiami nepraleisti unikalios galimybės išgirsti papildytą ir dar labiau išpuoselėtą programą RETRO, kurioje greta F. Sinatros, D. Martino ir E. Preslio populiariausių kūrinių sugulė ir lietuviškos muzikos aukso fondui priklausančios B. Gorbulskio, S. Povilaičio, M. Noviko ir kitų autorių kompozicijos.
Išskirtinio koncerto metu klausytojai turės unikalią galimybę nusikelti kelis dešimtmečius atgal ir kartu padainuoti, paploti ir palinguoti svingo ritmu, skambant visiems gerai pažįstamai ir nuo pat pirmųjų taktų atpažįstamai muzikai.
Publikai puikiai žinomas dainininkas Eugenijus Chrebtovas pastaruoju metu vis daugiau dėmesio skiria skirtingų programų pristatymui, kurias dovanoja ne tik didžiųjų miestų, bet ir mažų miestelių gyventojams. Jo atliekamų kūrinių bagaže sugulė ne tik klasikos, bet ir populiariosios muzikos kūriniai. Profesionalumu ir ypatinga charizma garsėjantis dainininkas kaskart nustebina savo klausytojus žinomus kūrinius atlikdamas naujai, neįprastai.
Panevėžio muzikinio teatro scenoje kartu su E. Chrebtovu publika išvys savo numylėtinį, charizmatišką, energingą ir meistriškai fortepijoną sugebantį prakalbinti maestro Vytautą Lukočių. Šių atlikėjų tandemas jau ne kartą nustebino ir pradžiugino net pačius išrankiausius klausytojus, tad pažadame, kad ir šį kartą muzikantai privers nusišypsoti ne vieną ir pripildys vakarą pačiomis geriausiomis emocijomis.
BILIETAI

Kino filmas SPARNUOTI HEROJA
2024-03-14 18:00
Sparnuoti herojai (dubliuotas)
Super Wings the Movie: Maximum speed (dubbed) (2024)
Žanras: Animacija, nuotykių, šeimos
Sukurta: Pietų Korėja
Kino teatruose nuo: 2024-02-16
Trukmė: 1h 29 min
Sveiki atvykę į „Sparnuotų herojų“ pasaulį!
Reaktyvinis lėktuvėlis Džetas ir geriausi jo draugai Donis, Dizė ir Džeromas – linksmi sparnuoti keliautojai pristatantys įvairiausius siuntinius vaikams net ir į tolimiausius miestelių kampelius. Tačiau vieną gražią dieną sklandų jų komandos darbą sudrumsčia klastingas piktadarys Bilis Vilis, kurio vienintelis siekis – pasitelkiant įvairiausius robotukus sukelti žemėje kuo didesnį chaosą. Visų žmonių likimas dabar priklauso tik nuo Džeto ir jo komandos narių drąsos bei greičio!
Ar suspės jie laiku įveikti priešą? Į spalvingą nuotykį drauge su atgijusiais SUPER WINGS žaislais filme „Sparnuoti herojai“ kylame nuo vasario 16 dienos.
Filmas dubliuotas lietuviškai, be subtitrų.
Režisierius: Jeong Gil-hoon
BILIETAI

PUPŲ PĖDIELIS
2024-03-14 10:00

Premjera LUNENBERGAS
2024-03-13 18:00
Į Lunenbergo miestelį Kanadoje atkeliauja dvi draugės, amerikietės – Airis ir Natali. Viena iš jų, neseniai tapusi našle, paveldėjo namą šiame nuostabiame pasaulio kampelyje prie Atlanto vandenyno krantų. Apie kurį jos velionis vyras niekada nebuvo užsiminęs…

Įminti paslaptis, kurias slepia šis namas, galbūt padės netikėtai užklydęs kaimynas Čarlis. Juolab, kad jam iš karto „krenta į akį“ (o gal į širdį) viena iš viešnių.
Ironiška melodrama, pasakojanti mums apie mus pačius, atverianti žmogiškų santykių gelmes, prajuokinanti šmaikščiais dialogais.
***
OLEGAS ŠAPOŠNIKOVAS – žinomas latvių teatro režisierius, profesionalus gydytojas, psichologas. Nuo 2001 metų stato spektaklius svarbiausiuose Latvijos teatruose, yra pastatęs keletą spektaklių Lietuvoje.
Nuo 2011 metų vadovauja Valstybiniam Daugpilio teatrui.
Savo kūryboje režisierius dažnai derina du priešingus polius – tradicinį psichologinį teatrą ir šokiruojančias, provokuojančias teatro formas.
Apie spektaklį „Lunenbergas“ režisierius sako: „Labai lengvą tačiau gilų šios pjesės tekstą galėčiau palyginti su Mocarto muzika, kurios atlikimas visada reikalauja meistriškumo, kūrybinės disciplinos bei ypatingo laisvės pojūčio. Mes kviečiame žiūrovus, galima sakyti, beveik į pasaką, kurioje personažai mums visiems gerai suprantamas problemas sprendžia tarsi superherojai. Šie personažai – puikus pavyzdys, kaip galima būti laisvomis ir stipriomis asmenybėmis nebūnant idealiais, nes idealiais būti neįmanoma. Ir svarbu pabrėžti, kad spektaklis ne apie tiesiog stiprias asmenybes, o apie stiprius MOTERIS ir VYRUS, kurie klysta, daro kvailystes, įsižeidžia ir pyksta, tačiau vis tiek moka mylėti gyvenimą ir vienas kitą.“
GABIJA JARAMINAITĖ, VALDA BIČKUTĖ ir JOKŪBAS BAREIKIS – garsūs ir žiūrovų mylimi Lietuvos teatro ir kino aktoriai, sukūrę po kelias dešimtis vaidmenų šalies teatruose, kine ir televizijoje.
Aktorė Gabija Jaraminaitė:
„Ši pjesė mane moko, kad nesvarbu, kokios mus ištinka gyvenimo situacijos ir aplinkybės. Svarbu – kaip mes į jas reaguojame ir kokias išvadas pasidarome. O jei dar gebame į tai pažiūrėti su humoru, gyventi iškart lengviau.“
Aktorė Valda Bičkutė:
„Man, kaip aktorei, šis spektaklis itin vertingas, dėl neįtikėtino vaidmens partitūros subtilumo ir sudėtingumo. Kai kurių scenų atlikimas moko tokių meistrystės viražų apie kuriuos svajoja kiekvienas aktorius.“
BILIETAI

KOVO 11-OJI – LIETUVOS NEPRIKLAUSOMYBĖS ATKŪRIMO DIENA
2024-03-11 13:00 - 17:00
13 val.
ŠV. MIŠIOS Šv.
Pranciškaus Asyžiečio bažnyčia
14 val.
SVEIKINAM TĖVYNĘ LAISVĄ!
Mažeikių Gabijos ir Merkelio Račkausko gimnazijų meno kolektyvų pasirodymas
Aikštė prie Mažeikių kultūros centro
15 val.
Mažeikių krašto kultūros premijos įteikimo ceremonija ir šventinis koncertas
Mažeikių choreografijos mokyklos vaikų ir jaunimo liaudiškų šokių studijos „Kauškutis“ programos ŽOLYNŲ SUKTINIS premjera
Renginio svečiai – Vilniaus universiteto dramos teatro aktoriai ir režisierė Felicija Feiferė
Mažeikių kultūros centro Didžioji salė

ROMAS DAMBRAUSKAS SU GYVO GARSO GRUPE
2024-03-08 18:00
Romas Dambrauskas su gyvo garso grupe.
Albumo „100 geriausių dainų“ pristatymo koncertas.
Po ilgos penkerių metų pertraukos, Romas Dambrauskas grįžta į Mažeikių kultūros centro sceną su savo gyvo garso grupe, su nauja mėgstamiausių dainų programa ir „100 GERIAUSIŲ DAINŲ“ albumu.
Tai ne pirmas, tokio mąsto Romo Dambrausko albumas. 2020 metais atlikėjas išleido jubiliejinį albumą „60 rudens akimirkų“, kuriame sutilpo 60 jo dainų ir video koncertas. Deramai jį pristatyti žiūrovams nepavyko dėl visiems gerai žinomų karantininių ribojimų.
Šiais metais žengtas dar vienas, didesnis žingsnis- šimtas populiariausių, naujų ir primirštų Romo Dambrausko dainų sudėta į gigantišką albumą, kurio nepertraukiamai galima klausytis net šešias su puse valandos.
Kovo 8 dieną, 18 valandą Romas Dambrauskas ir grupė kviečia visus į didelį koncertą gimtuosiuose Mažeikiuose.
BILIETAI

Aleksandro Novak dailės darbų parodos MIX atidarymas
2024-03-06 17:00
2024 m. kovo 6 d. 17 val. Mažeikių kultūros centre vyks Aleksandro Novak dailės darbų parodos MIX atidarymas. Maloniai kviečiame!

GRUPĖ 2 / PRISIMINIMAI. Koncertinis turas su gyvo garso grupe
2024-03-01 18:00
Grupė 2 – Prisiminimai / Koncertinis turas su gyvo garso grupe
Grupė 2- Karolis ir Donatas – ne vieną dešimtmetį scenoje dirbantys, skirtingų kartų gerbėjų puikiai žinomi atlikėjai ir kūrėjai Karolis Akulavičius ir Donatas Balvočius.
„Kai kas vakarą“, „Prisėdai šalia“, „Na, o kaip Tau dabar?“, „Iš mano širdies“, „Kiek daug…“ „Man nesvarbu“, „Lakūno sapnas“, „Ar mylėti nori tu?“, „Nepabaigta istorija“ – tai dar tikrai ne visas, laiko patikrintų ir pamiltų, dainų sąrašas. Dainos, kurias norisi visiems niūniuoti, šokti ir dainuoti kartu. O kaip gi be naujų dainų? Jos irgi skambės Grupės 2 koncertuose!
Duetas savo charizma ir nuostabiais balsais dovanos nepamirštamą ir jau hitais tapusių dainų vakarą!
Lauksime Jūsų
Kartu su mumis:
Karolis Žioltikovas– gitara
Kęstutis Radavičius – bosinė gitara
Evaldas Sidaras – mušamieji
BILIETAI

Klaipėdos jaunimo teatro spektaklis FANTAZIJA ŽEMAITĖJĖ
2024-02-29 18:00
Spektaklis-fantazija „Žemaitėjė”.
Kas geriausiai padeda perprasti etnokultūrinio regiono portretą? Gal istorinė ir dokumentinė medžiaga, gal mitai ir liaudies išmintis, o gal interneto forumų archyvai ir politinių partijų programiniai šūkiai? Spektaklio „Žemaitėjė” kūrybinė komanda visa tai apimantį meninį-istorinį tyrimą atliko tam, kad geriau suprastume, kas šiuolaikiniam Lietuvos gyventojui yra Žemaitija.
Kodėl ne koks kitas kraštas? Istorija rodo, kad būtent Žemaitija praeityje buvo autonomiškiausias regionas, turėjęs kunigaikštystės statusą. Mokslininkai tiria ir su kitais regionais lygina unikalų žemaičių paveldą, poetai eiliuoja žemaitiškai, tarmių metai skatina mus pažinti Lietuvių kalbą praturtinančius žemaičių šnektos lobynus, bet iki pat šių dienų yra žmonių, galvojančių, kad Žemaitijai derėtų pakartoti istoriją, atsiskirti ir tapti savarankiška valstybe… Žinoma, prieš tai žemaičiams reikėtų susitarti, kuri iš 4 regiono vėliavos versijų yra teisingiausia.
Atlikdami meninį tyrimą, spektaklio kūrėjai susidūrė su žemaičių liaudies meno meistrais ir folkloro puoselėtojais, kuriems sunku suprasti, kodėl šiuolaikinis vaikas nebenori groti birbyne. „Žemaitėjės“ autoriai siūlo mintį, jog tam, kad ką nors norėtume išsaugoti, tausoti ir perduoti ateities kartoms, pirmiausia turime suprasti, kur slypi tų tradicijų vertė. Tam, kad etnografinės dainos ir šokiai neliktų tik vienkartiniu, egzotišku pasirodymu Dainų šventėje, o taptų neatsiejama kasdienybės, tautinio tapatumo dalimi, turime rasti naują būdą kalbėti apie savo praeitį.
„Jaučiame, kad mūsų kartos požiūris į tradicijas ir etnografiją labai skiriasi nuo tėvų ir senelių kartos. Mums kyla abejonių, ar viską reikia saugoti ir branginti, mums norisi tradicinius elementus kaip nors pritaikyti šiuolaikiniame pasaulyje. To žemaitiško palikimo yra daug daugiau, nei tik kastinys ir unikali kalba, bet kiek jo pažįstame? Ar turėtume pasitenkinti tik tuo, kokį žemaičio portretą mums pristato „Dviračio žinios“?“, – klausia spektaklio bendraautorė Ieva Pakštytė.
Spektaklio-fantazijos dramaturginį pagrindą sustiprina Lietuvos istorikų, etnografų moksliniai tyrimai bei publikacijos apie Žemaitijos istoriją ir tradicijas, jų analizės gerokai praplečia mūsų žinias apie tai, kas yra Žemaitija. Tačiau ši istorinė informacija teatro scenoje įgaus mistiškas ir mitines formas, pereis per asmeninį jauno žmogaus patirčių filtrą. Fragmentiško, mozaikinio spektaklio kūrėjams svarbu ieškoti ir savojo santykio su vieta, kurioje gyvena – Žemaitija.
„Mano mama ir močiutė yra tikros žemaitės ir kalba žemaitiškai, bet pati užaugau ant rubežiaus – Šiauliuose, mano kasdienybėje žemaitiškos tradicijos nėra tokios gilios. Tuo tarpu Ieva užaugo Jonavoje, bet jau ilgą laiką gyvena Žemaitijoje. Mums įdomu ir svarbu analizuoti, kaip galėtume savo sąsajas su Žemaitija sustiprinti“, – svarsto spektaklio bendraautorė Rugilė Latvėnaitė.
Spektaklyje laukiami ne tik žemaičiai, bet ir aukštaičiai, suvalkiečiai, dzūkai ir mažlietuviai – aktualių klausimų ir netikėtų atradimų bus visiems.
BILIETAI

Kino filmas DRAUGŲ LAŽYBOS
2024-02-28 18:00, 2024-02-21 18:00
Mokyklos draugai Karolis (Mantas Stonkus), Šampūnas (Justinas Jankevičius), Tankas (Andrius Žiūrauskas) ir Princas (Valentinas Krulikovskis) užsiknisę gyvena savo gyvenimus. Lietuvoje sėkmingas verslininkas Karolis turi problemą – neištikimą žmoną Kotryną (Gelminė Glemžaitė), reklamų režisierius Šampūnas eina nuo vienos mergos prie kitos, Tankas, nors ir kietas karininkas, gyvena su mama ir suskystėja išvydęs moterį, trijų vaikų tėvas Princas su žmona laukia ketvirto kūdikio ir vos suduria galą su galu.
Seni draugai susitinka klasės susitikime. Gerai pasilinksminę, o širdyse dar ir jausdami, kad reikia keisti savo gyvenimus, draugai susilažina. Pirmoji lažybų užduotis trikdanti – draugai turi išsirengti nuogai ten, kur yra. Nepaisant jokių aplinkybių.
Plikais užpakaliais pasivaikščioję po ofisą, karinėse pratybose, susitikime su buvusia mylimaja ir netgi vaikų darželyje, draugai tęsią lažybas, kurios reikalauja visą didieną sakyti tik tiesą. Kokia bus trečioji užduotis, kur draugus nuves lažybos? Ar po viso to jie vis dar liks draugais? Viską sužinosite gerų aktorių ir geros vaidybos komedijoje „Draugų lažybos“.
Filmas lietuvių kalba, be subtitrų.
Amžiaus cenzas: N-13. 7-12 m. vaikams būtina suaugusiojo palyda.
Režisierius: Justinas Krisiūnas
Vaidina: Mantas Stonkus, Justinas Jankevičius, Andrius Žiūrauskas, Valentinas Krulikovskis, Gelminė Glemžaitė, Nijolė Narmontaitė, Milda Noreikaitė, Vytautas Kaniušonis, Aldona Vilutytė, Indrė Jaraitė
BILIETAI

Dviejų dalių komedija PRINCIPAS
2024-02-27 18:00
Iš principo visi turi principus. Iš principo – principai yra svarbu. Visais laikais. Buvo, yra ir, turbūt, bus. Kartais tie principai virsta absurdiškai komiškomis situacijomis ir išprovokuoja dramatiškus konfliktus. Ypač – riboti, buki, beprasmiški, ne vietoje ir ne laiku. O ten, kur prasideda žmonių santykiai, na, patys suprantate… atsiranda tinkama erdvė emocijų amplitudei – nuo meilės iki neapykantos, pavydo ir kilnumo, nuoširdumo ir pozos, esmės ir smulkmeniškumo. Ir, štai, komedija virsta tragedija…
„Bet iš principo viskas baigsis gerai, šviesiai ir su viltimi“, – apie savo naujausią darbą sako aktorė Kristina Kazlauskaitė. „Principas“ – jos režisūrinis bandymas į didžiąją sceną kūrybiškai perkelti ir sujungti dvi rusų klasiko Antono Čechovo vienaveiksmes humoreskas „Meška“ ir „Piršlybos“. „Gal kišu nosį ten, kur man nederėtų. Bijau, drebu, bet kišu“, – besiruošdama premjerai jaudinasi K. Kazlauskaitė.
A. Čechovo ankstyvoji kūryba ne taip dažnai buvo statoma Lietuvos teatruose, tačiau ji išlieka aktuali, ironiška, joje atpažįstamos žmonių ydos, tuščios ambicijos ir kvailų principų susikirtimas su tikrove. „Ar jums atrodo, kad gyvenimas pasikeitė? O mūsų principai? Taigi viskas – tas pats! Keičiasi sistemos, technologijos, bet žmogus myli ir nekenčia, juokiasi ir verkia lygiai taip pat. Teatras mums leidžia į tai pažvelgti aštriau, ironiškiau ir kai kurias žmonių charakterio savybes išryškina iki absurdo“, – dalinasi mintimis K. Kazlauskaitė.
Nusiteikite 130 savo gyvenimo minučių praleisti, iš principo, su šypsena!
Pagrindinius personažus kuria profesionalūs ir žinomi Lietuvos teatro aktoriai:
Andrius Kaniava,
Gediminas Storpirštis,
Redita Dominaitytė.
Veiksmas: iš principo rudenį ir pavasarį.
Trukmė: iš principo dvi dalys po 55 min. Pertrauka be jokių principų neįskaičiuota, bet neišvengiama (kad aktoriai pasikeistų rūbą) – 20 min.
Būkit principingi – įsigykit bilietą ir įrodykite sau, kad sveikas humoras dar niekam nepakenkė.
BILIETAI

GRUPĖ AMBROZIJA. MUZIKINĖS PIRŠLYBOS
2024-02-25 14:30
Grupė AMBROZIJA pristato:
MUZIKINĖS PIRŠLYBOS
Beveik prieš metus Mažeikiuose griausmingai nuskambėjusios MUZIKINĖS PIRŠLYBOS sugrįžta!!! Atsinaujinęs ir naujomis spalvomis suspindęs muzikinis humoristinis projektas, žiūrovų pageidavimu, bus pristatytas Kultūros centro salėje, vasario 25 d., atšalus orams, kai jau kažkur norisi ieškoti šilumos. Ir kas gi labiau sušildys jeigu ne meilė? O kokia gi meilė be piršlybų? Kaip visi žinote, piršlybose įvyksta įvairių netikėtumų, nenumatytų ir netgi komiškų situacijų. Ne veltui liaudyje sakoma, kad piršlio liežuvis be kaulo. Todėl ateikite ir pasiklausykite humoristinių meilės romansų, kuriuos atliks jūsų geras pažįstamas Bronius – Tata, nuotakų ieškosime su patyrusiu piršliu Beausiu, su SADŪNAIS „namo mes par tiltu aisma“, NALŠIA panardins į gražiausių romansų sūkurį, o projekto naujiena, maestro VYTAUTAS ŠIŠKAUSKAS, užkurs salę savo šlageriais. Neabejojame, kad kiekvienas žiūrovas iš koncerto išeis ir su gera nuotaika, ir su dovanomis, ir, galbūt, suradęs naują meilę.
„Žodžiu, šitokios naujienos… rudenį trumpėja dienos, bet ilgesnės daros naktys ir viengungiams ima sektis….“.
BILIETAI

Emilis Jokūbas STAND-UP: JUDAM LIETUVOJ 2024
2024-02-23 20:00
Judam Lietuvoj – Metų šūkis virsta realybe. Su nauja valanda Stand-Up komedijos atvažiuoju į Jūsų miestą ir pažadu šias niūrias dienas praskaidrinti ir užpildyti juoku. Tai hebra nelaukit, jei mylit mane ir mano komedija čiupkit bilietus ir greit pasimatysim!
P.S Žiema bus ilga, turas irgi – tai jei sąraše dar nematot savo miesto, nenusiminkit nes sąrašas bus papildytas. Iki greito!
Širdingai jūsų – Emilis Jokūbas
Renginio vieta: Mažeikių kultūros centras
Durys: 19:00
Pasirodymo pradžia: 20:00
Amžiaus cenzas: N-16
*Bus du apšildantys komikai
BILIETAI

LEGENDA. VYTAUTAS KERNAGIS. ISTORIJOS IR DAINOS
2024-02-22 18:00
Gyvai skambės Vytauto Kernagio dainos – Jokūbas Bareikis kviečia į koncertus scenos legendai pagerbti
Maestro Vytautas Kernagis – Lietuvos muzikos pasaulio legenda, kurią visuomet šilta ir gera prisiminti. Paklausyti gražiausių jo dainų ir istorijų apie kūrėjo gyvenimą kviečia aktorius ir muzikantas Jokūbas Bareikis koncerte „Legenda. Vytautas Kernagis. Istorijos ir dainos“.
Muzikantas sako, kad scenoje Vytauto Kernagio dainas ir istorijas perteiks kaip labai gražų muzikinį atminimą. „Būtų didžiausia klaida bandyti atkartoti tai, kas yra nepakartojama. Vytauto Kernagio kūrybinis užtaisas buvo išskirtinis. Jis davė tiek, kad užteks ateities kartoms. Tai turi skambėti toliau“, – sako J. Bareikis.
Kaip ir kiti jo kartos atstovai, Jokūbas Bareikis užaugo su Vytauto Kernagio kūryba. To meto jaunimui ji formavo ne tik muzikinį skonį, bet ir gyvenimo pažiūras.
„Su šita muzika aš užaugau, iš dalies ji formavo mane, turėjo įtakos visai kartai, tai buvo kažkas didingo, reiškinys kuris telkė žmones. Seniai turėjau idėją skirti koncertą maestro kūrybai. Susisiekiau su jo šeima, gavau jų pritarimą ir taip po truputį gimsta šis koncertas. Ruoštis jam labai smagu, tačiau kartu tai ir didelė atsakomybė. Norisi padaryti viską taip, kad būtų verta Vytauto Kernagio vardo“, – sako J. Bareikis.
Koncerto metu klausytojai išgirs gražiausias maestro dainas: „Kai sirpsta vyšnios Suvalkijoj“, „Baltas paukštis“, „Purpurinis vakaras“, „Žiemą vasarą“ ir kitas. O taip pat J. Bareikis kalbės apie Vytauto Kernagio muzikinį kelią, kuris leis iš arčiau pažvelgti į jo išskirtinę asmenybę. Anot J. Bareikio, tik nedaugelis susimąsto, kad Vytautas Kernagis iš tiesų buvo tikrasis influenceris.
Kiekvienas stilingas jaunuolis mūsų laikais dėvi kostiuminių kelnių ir sportinių batelių derinį. Bet ar prisimenate, kas buvo pirmasis influenceris, kuris su šiuo deriniu išėjo ant lietuviškos muzikos scenos? Galima sakyti, kabaretinis Vytautas Kernagis išrado kostiumo ir sportinių batelių duetą, nes būtent jis lipdavo į sceną su tokiu deriniu, dar seniai prieš jam tampant stiliaus bomba. Tai – ne šiaip stiliaus idėja, o vienas iš daugybės maestro būdų maištauti prieš sistemą bei kviesti žmones mąstyti laisviau.
Tai – nebe pirmas J. Bareikio muzikinis edukacinis šou, kviečiantis prisiminti muzikos pasaulio legendų kūrybą ir gyvenimą. Anksčiau didžiulio pasisekimo sulaukė kartu su operos solistu Rafailu Karpiu surengti koncertai skirti The Beatles ir John Lennon kūrybai.
Šį kartą scenoje Jokūbui Bareikiui klavišiniais akomponuos Vytis Smolskas ir pritariančios vokalistės – Diana Gružauskaitė ir Justa Rubežiūtė.

BILIETAI

NEĮVYKS. KAIP DŪDOS PASAULYJE SKAMBA
2024-02-20 18:00
RENGINYS NEĮVYS.
Bilietai, pirkti Mažeikių kultūros centro kasoje, yra grąžinami kasoje. Jeigu bilietus įsigijote per internetinį puslapį
PRAŠOME UŽPILDYTI BILIETŲ GRĄŽINIMO PRAŠYMĄ IKI š. m. kovo 8 d. imtinai.
https://www.ticketmarket.lt/lt/p/puslapis/ticket-market-bilietu-grazinimo-prasymas
Klaipėdos brass kvintetas pasirodys su žemiausio tembro medinių pučiamųjų grupės instrumentu – fagotu. Pasaulyje rasime nemažai atsidavusių šio instrumento aistruolių, o vienas tokių – Čilėje gyvenantis lietuvis Žilvinas Smalys.
Pirmoji Ž. Smalio pažintis su muzika prasidėjo „Ąžuoliuko” muzikos mokykloje, būdamas 13 metų jis pradėjo mokytis groti fagotu M.K. Čiurlionio meno mokykloje pas A. Ančerevičių. Vėliau studijavo Lietuvos muzikos akademijoje pas prof. J. Slankauską, studijas tęsė ir Utrechto konservatorijoje (Nyderlanduose), vėliau instrumento subtilybes pažinti bandė ir Londone Guildhallo muzikos ir dramos mokykloje bei Ciūricho konservatorijoje.
Toks muzikinių žinių bagažas buvo įvertintas įvairiuose konkursuose Lietuvoje ir užsienyje, o savo muzikinę karjerą puoselėja įvairiuose projektuose, kurie jį nuvedė ir tolimąją Čilę. Čia jis ne tik koncertuoja, bet ir tapęs profesoriumi dalinasi savo žiniomis su studentais.
Leiskimės kartu į nepatirtus pučiamųjų muzikos instrumentų skambesius!
BILIETAI

LIETUVOS VALSTYBĖS ATKŪRIMO DIENA
2024-02-16

Kino filmas DRAUGŲ LAŽYBOS
2024-02-14 18:00
Mokyklos draugai Karolis (Mantas Stonkus), Šampūnas (Justinas Jankevičius), Tankas (Andrius Žiūrauskas) ir Princas (Valentinas Krulikovskis) užsiknisę gyvena savo gyvenimus. Lietuvoje sėkmingas verslininkas Karolis turi problemą – neištikimą žmoną Kotryną (Gelminė Glemžaitė), reklamų režisierius Šampūnas eina nuo vienos mergos prie kitos, Tankas, nors ir kietas karininkas, gyvena su mama ir suskystėja išvydęs moterį, trijų vaikų tėvas Princas su žmona laukia ketvirto kūdikio ir vos suduria galą su galu. Seni draugai susitinka klasės susitikime. Gerai pasilinksminę, o širdyse dar ir jausdami, kad reikia keisti savo gyvenimus, draugai susilažina. Pirmoji lažybų užduotis trikdanti – draugai turi išsirengti nuogai ten, kur yra. Nepaisant jokių aplinkybių. Plikais užpakaliais pasivaikščioję po ofisą, karinėse pratybose, susitikime su buvusia mylimaja ir netgi vaikų darželyje, draugai tęsią lažybas, kurios reikalauja visą didieną sakyti tik tiesą. Kokia bus trečioji užduotis, kur draugus nuves lažybos? Ar po viso to jie vis dar liks draugais? Viską sužinosite gerų aktorių ir geros vaidybos komedijoje „Draugų lažybos“.Filmas lietuvių kalba, be subtitrų.Amžiaus cenzas: N-13. 7-12 m. vaikams būtina suaugusiojo palyda.Režisierius: Justinas KrisiūnasVaidina: Mantas Stonkus, Justinas Jankevičius, Andrius Žiūrauskas, Valentinas Krulikovskis, Gelminė Glemžaitė, Nijolė Narmontaitė, Milda Noreikaitė, Vytautas Kaniušonis, Aldona Vilutytė, Indrė Jaraitė
BILIETAI

SUSITIKIMAS SU PARODOS AUTORIAIS
2024-02-14 17:00
Kviečiame aplankyti parodą ir pasidžiaugti Mažeikių rajono tautodailinkų kūrybos darbais.

UŽGAVĖNIŲ ŠVENTĖ IR M.O.R.Ė. APDOVANOJIMAI
2024-02-13 18:00

BROLIŲ ANEKDOTŲ ŠOU
2024-02-10 18:00
Vargu, ar Lietuvoje reikia papildomai pristatinėti brolius Lavrinovičius.
Šie vyrai – tai tikros Lietuvos krepšinio legendos, kurie daugybę metų garsėjo ne tik dėjimais iš viršaus ar taikliais tritaškiais, bet ir itin subtiliu humoro jausmu.
Pergalės krepšinio aikštelėje – jau praeitis, todėl atėjo laikas pergales skinti ant scenos. Pažinkite Darjušą ir Kšištofą naujame amplua!
Startuoja naujas projektas „Brolių anekdotų šou“.
Jo metu išgirsite daug negirdėtų, iš koto verčiančių anekdotų, kuriuos papildys juokingiausios istorijos iš brolių krepšinio karjeros.
Kaip ir pridera tikram šou, ant scenos bus ir muzikantas.
Tikriems anekdotams lemta sugrįžti!
BILIETAI

Kino filmas KOSMINIAI DRAUGAI
2024-02-07 18:00
Kosminiai draugai (dubliuotas)
Headspace (dubbed) (2024)
Žanras: Animacija, nuotykių, šeimos
Sukurta: Pietų Afrikos Respublika
Kino teatruose nuo: 2024-01-19
Trukmė: 1h 25 min
Cenzas: Įvairaus amžiaus žiūrovams
Girdi balsus galvoje? Gali būti, kad ten apsigyveno ateiviai! Lietuviškai dubliuota animacinė juosta „Kosminiai draugai“.
Tą lemtingą dieną šešiolikmetis Normanas, kaip visuomet, prieš pamokas gurkšnojo šaltą arbatą. Bet šįkart jis su arbata išgėrė ir kai ką visiškai neįprasto bei stebuklingo: tris mikroskopinius ateivius su visu jų kosminiu laivu!
Ateiviai, į žemę atkeliavę pasiųsti blogojo kosmoso valdovo Zoltardo, apsipratę su naująja aplinka – Normano smegenimis – nusprendžia užmezga ryšį su berniuku. Iš pradžių Normanas, žinoma, pagalvoja, kad truputį išsikraustė iš proto, tačiau pamažu susidraugauja su keistaisiais kosminiais draugais savo galvoje.
Vis tik žaidimai turės palaukti: paaiškėja, kad Zoltardas lygiai taip pat užvaldė ir mokyklos direktorės, smegenis. Jo tikslas – užvaldyti mokyklą, o vėliau – ir visą Žemę! Padedami Normano ir jo bičiulių, mažieji smegenų gyventojai turės pasitelkti visą savo išmintį, sugebėjimus ir drąsą, kad sustabdytų mokyklos direktorę ir Zoltardą.
Lietuviškai dubliuotas filmas visai šeimai „Kosminiai draugai“ kino teatruose jau nuo gruodžio 1 dienos.
Režisierius: Paul Meyer, Gerhard Painter
Vaidina: Bonko Khoza, Roberto Pombo, Chris van Rensburg
BILIETAI

Teatro komedija TAI KADA VAIKAI?
2024-02-06 18:00
„Tai kada vaikai?“ nėra paprastas klausimas, bet greičiau mūsų kultūros palikimas. Tai – tetos Daivos mėgstamiausias juokelis, didžiausias Jūsų tėvų galvos skausmas, paskutinis Jūsų nepriklausomo gyvenimo atspindys.
Šis klausimas taip pat užduodamas ir naujojo teatro spektaklio pavadinime – „Tai kada vaikai?“
Aistė, 30 metų vestuvių planuotoja, kuri nekenčia vestuvių. Marius yra 38 metų elektrikas, geras ir nuolankus, bet ne itin patrauklus vyras. Jie nuomoja butą Vilniaus senamiestyje, kuris jiems kiek per brangus. Gyvenimas nėra prabangus, bet ir nėra baisus, tačiau kažko lyg ir trūksta iki pilnatvės.
Laikrodis tiksi. Tačiau neaišku, kam labiau – ar porai, ar Aistės šeimai. Ar jie sulauks palikuonių, ar ne?!
Spektaklyje matysite situaciją, kuri dažnai atpažįstama daugeliui porų. Ar žmonės gali būti laimingi be vaikų? Ar galima patirti gyvenimo džiaugsmą be palikuonių? O gal jau laikas pasiduoti spaudimui ir bandyti? Jei taip, tai ar ne laikas susituokti ir pažadėti amžiną meilę?!
Pagrindinius vaidmenis spektaklyje atlieka Gelminė Glemžaitė ir Marius Repšys, režisuoja Dainius Kazlauskas.
BILIETAI

Tarptautinis mėgėjų teatrų festivalis INVAZIJOS
2024-02-03 14:00
Tarptautinis mėgėjų teatrų festivalis „Invazijos 2024” ir vėl Mažeikiuose.
Dalyvauja svečiai iš Brocenės (Latvija), Jelgavos (Latvija), Raseinių ir Vilniaus.
Į visus festivalio spektaklius galioja vienas bilietas.
BILIETAI

Interaktyvus pažintinis šou KLOUNAI KOSMOSE
2024-01-31 18:00
Fantastiškai linksmas ir spalvingas Prancūzijos-Ukrainos artistų šou vaikams apie tai, kaip autostopu galima keliauti galaktikoje. Čia visi vaikai bus ne šiaip žiūrovai – jie bus kosminio U-TA-TA erdvėlaivio keleiviai! Juk keliautiį kitasplanetasgalima net ir dulkiųsiurbliu!
Vaikai dalyvaus interaktyviuose žaidimuose, stebės kerinčias video projekcijas. Nepakartojamą įspūdį kurs ir dekoracijos, bei artistų kostiumai. Daugybė linksmų situacijų ir juoko – garantuota. Nes su jūsų pagalba šeši išsiblaškėliai klounai gali viską!
Po renginio visus vaikus pakviesime nemokamai nusifotografuoti nuotaikingai nuotraukai drauge su šiais mielais žmogučiais.O už nupieštą klounų kosmose piešinį – duosime dovanų!
Vaikai iki 3 metų su tėvais įleidžiami nemokamai (neužimant papildomos vietos).
BILIETAI

Kino filmas MILIJONIERIAUS PALIKIMAS
2024-01-30 20:00
Komedijų „Trys milijonai eurų“ ir „Pats sau milijonierius“ scenaristas ir režisierius Tadas Vidmantas vėl mus juokina.
Nuoširdžiai juokingoje jo komedijoje „Milijonieriaus palikimas“ po padu žmonos Simos (Ineta Stasiulytė) laikomas kaimietukas Kęstas (Giedrius Savickas) ir jo netikėtai atsiradęs brolis, miestietis Vincas (Audrius Bružas) paveldi po penkis milijonus dolerių.
Dėdė iš Amerikos broliams, palieka ne tik krūvą pinigų. Kad gautų palikimą, Kęstas ir Vincas turi atlikti daugybę keistų užduočių.
Kad jos būtų tinkamai įvykdytos, Kęstą ir Vincą prižiūrės geraširdė notaro dukra Justė (Dovilė Kundrotaitė). O užduotys – vieną už kitą keistesnės: vyručiams teks ne tik organizuoti dėdės laidotuves, bet ir vogti obuolius, pardavinėti bulves, įlipti į karvės blyną ir padaryti dar krūvą neįmanomų dalykų. Kaip jiems seksis įgyvendinti tai, ką mirdamas sugalvojo dėdulė? Ar pavyks paimti milijonus? O gal jie taps tikrais broliais?
Filmas lietuvių kalba, be subtitrų.
Režisierius: Tadas Vidmantas
Vaidina: Giedrius Savickas, Audrius Bružas, Ineta Stasiulytė
BILIETAI

Kino filmas RKLAIS PER ATLANTĄ
2024-01-30 18:00
Vienas žmogus, vienas vandenynas, šimtmečio istorija…
Tikras pasakojimas apie Aurimą Valujavičių, pirmąjį lietuvį, kuris niekieno nepadedamas leidosi į vieną didžiausių savo gyvenimo iššūkių – 8500 km kelionę per Atlantą irkline valtimi „Lituanica“, siekiant paminėti 90-ąsias S. Dariaus ir S. Girėno skrydžio per Atlantą metines.
Pasinerti į vienatvę ir euforiją, skausmą ir džiaugsmą, nerimą ir viltį, kad Atlanto vandenynas bus perirkluotas nuo žemyninės Europos iki žemyninės Šiaurės Amerikos dalies ir Majamio krantas pergalingai pasiektas. Tik šios mintys Aurimo galvoje sukasi jau keletą metų, o į atvirą vandenyną jisleidžiasi po ilgiau nei dvejus metus trukusio intensyvaus pasiruošimo istorinei, o kartu ir rekordinei kelionei. Fizinis pasirengimas, psichologinė drausmė, griežta disciplina ir kasdien augantis adrenalinas dėl išsikelto tikslo, atmosferą tik dar labiau kaitina. Nesuskaičiuojamos valandos ir dienos darbo Aurimą priveda prie taip ilgai laukto kelionės starto, ankstų Kalėdų rytą. Svarbiausia jo taisyklė – niekada nesustoti irkluoti!
BILIETAI

Tarptautinis šokių festivalis-konkursas ŠĖLSMAS 2024
2024-01-28 10:00
Mažeikiuose tradicinis VIII tarptautinis šokių festivalis-konkursas „Šėlsmas“, kuriame savo sugebėjimus demonstruos virš 700 šokėjų iš Lietuvos, Latvijos, Estijos… Šokėjų pasirodymus vertins kompetentinga komisija.

Premjera DIDELI PINIGAI
2024-01-25 18:00
Kaip reaguotumėte, jei sutuoktinis, sūnus ar draugas jums pasakytų, kad ketina atsisakyti 162 milijonų eurų?
Kino filmų “Vyras už pinigus” bei “Vyrų svajonės” kviečia į premjerą “DIDELI PINIGAI”
Ričardas (Mantas Vaitiekūnas) žaidžia loterijoje ir vieną dieną jam nusišypso sėkmė! Jis laimi šimtą šešiasdešimt du milijonus eurų. Ričardas džiaugiasi netikėta sėkme, tačiau ir išsigąsta būsimojo naujo gyvenimo…
Likus kelioms valandoms iki prizo atsiėmimo termino, laimingasis pasikviečia mamą (Larisa Kalpokaitė), geriausią draugą (Valentinas Krulikovskis) ir dalyvaujant žmonai Kamilei (Milda Noreikaitė), privalo priimti gyvenimą keičiantį sprendimą.
Ričardas įsitikinęs, kad šie milijonai sugriaus jų gyvenimo pusiausvyrą, nors artimieji stengsis viską pakeisti.
Džiaugsmingas vakaras netikėtinai tampa aštraus siužeto, komiškų situacijų drama.
Pagrindiniams herojams iškyla dilema, ar laimė piniguose, ar jų kiekyje?
Ar jie išdrįs priimti šį naują iššūkį ?
Dideli pinigai susuka galvas ir situacija tampa nevaldoma…
Flavia Coste pjesė juokais sulygins mūsų santykius su pinigais, artimaisiais bei visais aplinkiniais.

Pjesės autorė: Flavia Coste
Režisierius: Justinas Krisiūnas (Kino filmai “Širdys”, “Dėdė Rokas ir Nida”, “Vyras už pinigus”, “Vyrų svajonės”).
Vaidina: Mantas Vaitiekūnas, Milda Noreikaitė, Valentinas Krulikovskis, Larisa Kalpokaitė
Scenografija: Sigitas Daščioras
Grimas: Edita Mockutė
Kostiumų dailininkė: Marija Valeškaitė
BILIETAI

Kino filmas IRKLAIS PER ATLANTĄ
2024-01-24 18:00
Vienas žmogus, vienas vandenynas, šimtmečio istorija…
Tikras pasakojimas apie Aurimą Valujavičių, pirmąjį lietuvį, kuris niekieno nepadedamas leidosi į vieną didžiausių savo gyvenimo iššūkių – 8500 km kelionę per Atlantą irkline valtimi „Lituanica“, siekiant paminėti 90-ąsias S. Dariaus ir S. Girėno skrydžio per Atlantą metines.
Pasinerti į vienatvę ir euforiją, skausmą ir džiaugsmą, nerimą ir viltį, kad Atlanto vandenynas bus perirkluotas nuo žemyninės Europos iki žemyninės Šiaurės Amerikos dalies ir Majamio krantas pergalingai pasiektas. Tik šios mintys Aurimo galvoje sukasi jau keletą metų, o į atvirą vandenyną jisleidžiasi po ilgiau nei dvejus metus trukusio intensyvaus pasiruošimo istorinei, o kartu ir rekordinei kelionei. Fizinis pasirengimas, psichologinė drausmė, griežta disciplina ir kasdien augantis adrenalinas dėl išsikelto tikslo, atmosferą tik dar labiau kaitina. Nesuskaičiuojamos valandos ir dienos darbo Aurimą priveda prie taip ilgai laukto kelionės starto, ankstų Kalėdų rytą. Svarbiausia jo taisyklė – niekada nesustoti irkluoti!
